**চার্লটন কৃশ শুমা** (ইংরেজি: Charlton Tshuma; জন্ম: ১৯ এপ্রিল, ১৯৯৩) মাতাবেলেল্যান্ডের বুলাওয়ে এলাকায় জন্মগ্রহণকারী জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য তিনি। ২০২০-এর দশকের শুরুরদিক থেকে জিম্বাবুয়ের পক্ষে আন্তর্জাতিক ক্রিকেটের সকল স্তরে অংশগ্রহণ করছেন।

ঘরোয়া প্রথম-শ্রেণীর জিম্বাবুয়ীয় ক্রিকেটে মাতাবেলেল্যান্ড তুস্কার্স ও র‍্যাঞ্জার্স দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলছেন। এছাড়াও, ডানহাতে নিচেরসারিতে ব্যাটিং করছেন **চার্লটন শুমা**।

প্রথম-শ্রেণীর ক্রিকেট
---------------------

২০১৬ সাল থেকে চার্লটন শুমা’র প্রথম-শ্রেণীর খেলোয়াড়ী জীবন চলমান রয়েছে। ২৩ ফেব্রুয়ারি, ২০১৯ তারিখে প্রো৫০ চ্যাম্পিয়নশীপে মাতাবেলেল্যান্ড তুস্কার্সের পক্ষে লিস্ট এ ক্রিকেটে অভিষেক ঘটে তার। ১৪ মার্চ, ২০১৯ তারিখে স্টানবিক ব্যাংক ২০ সিরিজ প্রতিযোগিতায় একই দলের পক্ষে টুয়েন্টি২০ খেলায় প্রথমবারের মতো অংশ নেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্ট, দুইটিমাত্র একদিনের আন্তর্জাতিক ও একটিমাত্র টুয়েন্টি২০ আন্তর্জাতিকে অংশগ্রহণ করেছেন চার্লটন শুমা। ২২ ফেব্রুয়ারি, ২০২০ তারিখে ঢাকায় স্বাগতিক বাংলাদেশ দলের বিপক্ষে টেস্ট ক্রিকেটে অভিষেক ঘটে তার। অন্যদিকে, ৩ মার্চ, ২০২০ তারিখে সিলেটে একই দলের বিপক্ষে একদিনের আন্তর্জাতিকে অভিষেক ঘটে তার। ৬ মার্চ, ২০২০ তারিখে একই মাঠে ও একই দলের বিপক্ষে সর্বশেষ ওডিআইয়ে অংশ নেন তিনি।

২০১৯-২০ মৌসুমে শ্রীলঙ্কা দল জিম্বাবুয়ে সফরে আসে। জানুয়ারি, ২০২০ সালে সফরকারীদের বিপক্ষে টেস্ট সিরিজের অংশ নেয়ার উদ্দেশ্যে তাকে জিম্বাবুয়ে দলে রাখা হয়। কিন্তু, কোন টেস্টে খেলানো হয়নি তাকে। পরের মাসে ক্রেগ আরভিনকে অধিনায়কত্ব প্রদান করে ২০১৯-২০ মৌসুমে বাংলাদেশ গমনার্থে একমাত্র টেস্ট খেলার জন্যে তাকে পুনরায় জিম্বাবুয়ে দলের সদস্য করা হয়। ২২ ফেব্রুয়ারি, ২০২০ তারিখে ঢাকায় অনুষ্ঠিত টেস্টে স্বাগতিক বাংলাদেশ দলের বিপক্ষে অভিষেক পর্ব সম্পন্ন হয় তার। এছাড়াও, একই দলের বিপক্ষে ওডিআই ও টুয়েন্টি২০আই দলে জিম্বাবুয়ের সদস্য হিসেবে মনোনীত করা হয়।

৩ মার্চ, ২০২০ তারিখে সিলেটে সিরিজের দ্বিতীয় দিবা-রাত্রির খেলায় ওডিআই অভিষেক ঘটে তার।  এরপর, ১১ মার্চ, ২০২০ তারিখে সিরিজের দ্বিতীয় টুয়েন্টি২০আইয়ে অভিষিক্ত হন তিনি।

তথ্যসূত্র
---------

1. ↑  "Charlton Tshuma"। *ESPN Cricinfo*। সংগ্রহের তারিখ ২৩ ফেব্রুয়ারি ২০১৯।
2. ↑  "5th Match, Pro50 Championship at Bulawayo, Feb 23 2019"। *ESPN Cricinfo*। সংগ্রহের তারিখ ২৩ ফেব্রুয়ারি ২০১৯।
3. ↑  "8th Match, Domestic Twenty20 Competition at Harare, Mar 14 2019"। *ESPN Cricinfo*। সংগ্রহের তারিখ ১৪ মার্চ ২০১৯।
4. ↑  "Chatara ruled out of Sri Lanka Tests"। *Cricbuzz*। সংগ্রহের তারিখ ১৫ জানুয়ারি ২০২০।
5. ↑  "Craig Ervine to captain Zimbabwe in Bangladesh with Sean Williams expecting first child"। *ESPN Cricinfo*। সংগ্রহের তারিখ ১০ ফেব্রুয়ারি ২০২০।
6. ↑  "Only Test, Zimbabwe tour of Bangladesh at Dhaka, Feb 22-26 2020"। *ESPN Cricinfo*। সংগ্রহের তারিখ ২২ ফেব্রুয়ারি ২০২০।
7. ↑  "Uncapped Wesley Madhevere in Chamu Chibhabha-led white-ball squads"। *ESPN Cricinfo*। সংগ্রহের তারিখ ২৬ ফেব্রুয়ারি ২০২০।
8. ↑  "2nd ODI (D/N), Zimbabwe tour of Bangladesh at Sylhet, Mar 3 2020"। *ESPN Cricinfo*। সংগ্রহের তারিখ ৩ মার্চ ২০২০।
9. ↑  "2nd T20I (D/N), Zimbabwe tour of Bangladesh at Dhaka, Mar 11 2020"। *ESPN Cricinfo*। সংগ্রহের তারিখ ১১ মার্চ ২০২০।

আরও দেখুন
---------

* ভিক্টর নিয়াচি
* ডার্ক ভিলজোয়েন
* এক টেস্টের বিস্ময়কারী

বহিঃসংযোগ
---------

* ইএসপিএনক্রিকইনফোতে চার্লটন শুমা উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে চার্লটন শুমা  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)